पुलिस ने इस मामले में बीते 30 मार्च को एफआईआर दर्ज की थी। एफआईआर के मुताबिक गिरफ्तार की गई महिला का नाम संदीप कौर है। वह पास के ही गांव भुल्लाराय की रहने वाली है। उसे पुलिस टीम ने तिब्बी इलाके से गिरफ्तार किया था। पुलिस वालों को उस पर उस वक्त संदेह हुआ जब उसने पुलिस टीम को देखते ही अप्रत्याशित प्रतिक्रिया दी। पुलिस वालों ने जब महिला के हाथ में मौजूद छोटे पाउच के बारे में पूछताछ की तो वह कुछ भी बता नहीं सकी। एफआईआर के मुताबिक जब पाउच को खोला गया तो उसके भीतर से हेरोइन बरामद की गई।